Esapekka Lappi

Esapekka Lappi (s. 17. tammikuuta 1991 Pieksämäki) on suomalainen ralliautoilija.

 Ura 
Lappi voitti rallin SM-sarjan vuonna 2012 voittamalla kaikki seitsemän osakilpailua yhdessä kartanlukijansa Janne Fermin kanssa. Lokakuussa 2012 Lappi voitti Puolan rallin, joka oli osa rallin Euroopan-mestaruussarjaa.

Vuonna 2013 Lappi voitti Rally of Valais'n, joka oli hänelle ensimmäinen voitto rallin EM-sarjassa.

Rallin EM-sarjan kaudelle 2014 Škoda ilmoitti Lapin ja Sepp Wiegandin ajamaan valmistajan uudella R5-luokan autolla.
Kaudella 2014 Lappi voitti rallin EM-sarjan mestaruuden. Lappi voitti kolme kauden kymmenestä kilpailusta ennen viimeisenä ajettavaa Korsikan rallia ja tarvitsi vain viisi pistettä mestaruuteen. Sepp Wiegandin auto syttyi tuleen rallia edeltävässä testissä eikä ollut pelastettavissa, jolloin Lappi varmisti mestaruuden. Lappi keräsi kaudella 162 pistettä ja Wiegand 128 pistettä kymmenessä kilpailussa yhdestätoista.

Vuosina 2013–2016 Lappi kilpaili Škoda Motorsportin tallissa tehdaskuljettajana MM-sarjan oheisluokkana ajettavassa FIA:n World Rally Championship-2 -sarjassa.WRC.com - Young star set for WRC move  viitattu 301.11.2012

Lappi voitti Skodalla vuoden 2016 Suomen rallissa WRC 2 -luokan. Lappi voitti myös WRC2-sarjan mestaruuden vuonna 2016.

Lapista tuli kaudelle 2017 Tommi Mäkisen johtaman Toyota Gazoo Racingin kolmoskuljettaja kahden muun suomalaisen (Jari-Matti Latvala ja Juho Hänninen) lisäksi. Lappi ei kuitenkaan tule ajamaan täyttä MM-sarjaa, vaan aloittaa sarjan omalta osaltaan myöhemmin, mahdollisesti keväällä 2017. Hän voitti ensimmäisen MM-osakilpailunsa vuoden 2017 Suomen rallissa, uransa neljännessä WRC-autolla ajetussa MM-rallissa. Toisen kerran palkintopallille hän ajoi Sardinian rallissa 2018 ollen kolmas.

Kaudella 2019 Lappi ajoi Citroën World Rally Team -tallissa rallin MM-sarjassa. 

Kaudella 2020 Lappi ajoi M-Sportin Fordilla.
Kauden 2020 päätteeksi Lappi jäi ilman työpaikkaa, koska ei kokenut mielekkääksi ajaa lähinnä ajamisen vuoksi ilman mahdollisuuksia taistella mestaruudesta, ja koska M-Sport edellytti kuljettajien maksavan ajopaikastaan.Esapekka Lappi vahvisti ikävän uutisen: ”Et sinäkään mene töihin, jos siitä pitää maksaa” iltalehti.fi 6.12.2020 Viitattu 10.12.2020 Hän osallistui kaudella 2021 Rovaniemellä MM-sarjan osakilpailuna ajettuun Arctic Rallyyn WRC2-luokan autolla.

Lappi ajoi MM-rallikaudella 2022 Toyotalla ja vuorotteli tallin kolmosautossa Sébastien Ogierin kanssa.
Kauden 2022 jälkeen kerrottiin, että Lappi siirtyy MM-rallikaudelle 2023 Hyundaille, jossa hän ajaa täyden kauden. Lappi jatkaa Hyundain tallissa vuonna 2024, mutta ajaa vain osassa kauden kilpailuista tallin kolmatta autoa. Lapin tehtävät muuttuvat auton kehitykseen ja tukemaan tallin kahta muuta kuljettajaa mestaruuden tavoittelussa. Lappi on kertonut, että hän itse toivoi väljempää aikataulua henkilökohtaisen elämän vuoksi.

Lappi aloitti MM-rallikauden 2024 Ruotsin MM-rallissa, josta Lappi nappasi uransa toisen MM-osakilpailuvoittonsa.

Kaudella 2025 Lappi ajoi rallin SM-sarjassa Enni Mälkösen kanssa. Lappi ja Mälkönen voittivat SM-sarjan mestaruuden voittamalla viisi kilpailua perättäin.

Kaudella 2026 Lappi jatkaa kilpailua SM-sarjassa Mälkösen kanssa Škodalla. Lisäksi Lappi ja Mälkönen kilpailevat MM-sarjassa osan kaudesta Hyundailla.

 Yksityiselämä 
Lappi avioitui Pinja Mökkösen kanssa huhtikuussa 2025. Pariskunnalla on kolme lasta.

 Rallin MM-sarjan tulokset 
Kaudet numeroina
KausiTalliKilpailutVoitotPalkintopallisijatErikoiskoe voitotKesketyksetPisteetSijoitus 2011 Printsport 1 0 0 0 0 0 NC 2012 Printsport 2 0 0 0 1 0 NC 2013 Škoda Motorsport 3 0 0 0 1 1 30. 2015 Škoda Motorsport 7 0 0 0 1 4 20. 2016 Škoda Motorsport 8 0 0 0 0 16 12. 2017 Toyota Gazoo Racing WRT 8 1 1 16 2 62 11. 2018 Toyota Gazoo Racing WRT 13 0 3 18 2 126 5. 2019 Citroën WRT 13 0 3 7 4 83 10. 2020 M-Sport Ford WRT 7 0 0 2 2 52 6. 2021 Movisport 2 0 0 0 0 7 12. RTE-Motorsport 1 0 0 0 0 15 2022 Toyota Gazoo Racing WRT 7 0 3 14 0 58 9. 2023 Hyundai Motorsport 13 0 4 15 4 113 6. 2024 Hyundai Motorsport 5 1 1 5 2 33 12. 2026 Hyundai Motorsport        Yhteensä 90 2 15 77 19 570
(Tulosselitteet)
KausiTalliAuto1234567891011121314PisteetSijoitus2011PrintsportCitroën C2 R2SWE MEX POR JOR ITA ARG GRE  FIN32GER AUS FRA ESP GBR 0NC2012PrintsportFiesta S2000MON SWE MEX POR ARG GRE NZL  FIN25 GERKesk.GBR FRA ITA ESP 0NC2013Škoda MotorsportFabia S2000 MONKesk.SWE MEX  POR10ARG GRE ITA  FIN31GER AUS FRA ESP GBR 130.2015Škoda MotorsportFabia R5MON SWE MEX ARG  POR12 ITA17 POL12 FIN8 GER42AUS  FRA14 ESPKesk.GBR 420.2016Škoda MotorsportFabia R5 MON9 SWE12MEX ARG POR  ITA21 POL14 FIN8 GER7CHNCFRA ESP  GBR11 AUS81612.2017Toyota Gazoo Racing WRTYaris WRCMON SWE MEX FRA ARG  POR10 ITA4 POLKesk. FIN1 GER21 ESPKesk. GBR9 AUS66211.2018Toyota Gazoo Racing WRTYaris WRC MON7 SWE4 MEX11 FRA6 ARG8 POR5 ITA3 FINKesk. GER3 TURKesk. GBR3 ESP7 AUS41265.2019Citroën WRTC3 WRC MONKesk. SWE2 MEX13 FRA7 ARGKesk. CHL6 PORKesk. ITA7 FIN2 GER8 TUR2 GBR27 ESPKesk. AUSC8310.2020M-Sport Ford WRTFord Fiesta WRC MON4 SWE5 MEXKesk. EST7 TUR6 ITAKesk. MNZ4526.2021MovisportPolo GTI R5MON  ARC10CRO POR 7ITA KEN EST BEL CHL ESP JPN 2212.RTE-MotorsportToyota Yaris WRC FIN42022Toyota Gazoo Racing WRTToyota GR Yaris Rally1MON SWE3 CRO49POR ITA44KEN EST6 FIN3 BEL3 GRE22NZLESPJPN 58 9. 2023 Hyundai Motorsport Hyundai i20 N Rally1 MON SWE MEX CRO POR ITA KEN EST FIN GRE CHL EUR JPN 113 6. 2024 Hyundai Motorsport Hyundai i20 N Rally1MON  SWE KENCROPORITAPOL LAT FINGRE CHLEURJPN 33 12. 2026 Hyundai Motorsport Hyundai i20 N Rally1MONSWEKENCROESPPORJPNGREESTFINPARCHLITASAU  

Lähteet

Luokka:Suomalaiset ralliautoilijat
Luokka:Rallin Suomen-mestarit
Luokka:Rallin Euroopan-mestarit
Luokka:Vuonna 1991 syntyneet
Luokka:Elävät henkilöt